जोधपुर पुलिस का कहना है कि शहर में सीआरपीसी की धारा 144 के तहत निषेधाज्ञा 30 अप्रैल की शाम तक लागू रहेगी। इस स्थिति में चार से ज्यादा लोग एक जगह पर एकत्र नहीं हो सकते। पुलिस ने संदिग्धों पर नजर रखनी शुरू कर दी है। पुलिस ने हाइकोर्ट से इस फैसले को जेल में ही सुनाए जाने का आग्रह किया था था जिसे अदालत द्वारा स्वीकार कर लिया गया है। पुलिस को आशंका है कि फैसले के दिन अगर आसाराम कोर्ट में लाया गया तो पंचकूला की तरह हिंसा भड़क सकती है, जहां राम रहीम को दोषी देने के बाद उनके समर्थकों ने हिंसक घटनाओं को अंजाम दिया था। ऐहतियातन जोधपुर पुलिस ने पहले से कदम उठाना शुरू कर दिया है।